ባንኩ ህብረተሰቡ በቀሪዎቹ ቀናት ሳይዘናጋ የቀድሞውን የብር ኖት እንዲቀይር ጥሪ አቀረበ
አዲስ አበባ ፣ ጥቅምት 3 ፣ 2013 (ኤፍ ቢ ሲ) ህብረተሰቡ በቀሪዎቹ ቀናት ሳይዘናጋ የቀድሞው የብር ኖት እንዲቀይር የብሄራዊ ባንክ ምክትል ገዢ አቶ ሰለሞን ደስታ ገለጹ፡፡ምክትል ገዢው ዛሬ በሰጡት መግለጫ እንዳስታወቁት እስካሁን 90 ነጥብ 4 ቢሊየን አዱሱ የብር ኖት ለባንኮች ተሰራጭቷል ብለዋል።በተጨማሪም 74 ነጥብ 9 ቢሊየን ብር አሮጌው የብር ኖት መሰብሰቡንም አስታውቀዋል።በተጨማሪም ከ273 ሺህ በላይ አዳዲስ የባንክ አካውንቶች መከፈታቸውን ጠቅሰው ይህም የህብረተሰቡ በባንኮች የመጠቀም ልምድ እያደገ መሆኑን ማሳያ ነውብለዋል፡፡አዳዲስ በተከፈቱት አካውንቶች 13 ነጥብ 5 ቢሊየን ብር መሰብሰብ ተችሏልም ነው ያሉት፡፡ህብረተሰቡም በቀሪ ቀናቶች ሳይዘናጋ የቀድሞዎቹን የገንዘብ ኖቶ ባንክ ቤት በመሄድ እንዲቀይርም ጥሪ አቅርበዋል፡፡በለይኩን ዓለም